I næste uge holder Storbritannien folkeafstemning om deres medlemskab af EU. Hvis det ender med, at briterne melder sig ud af EU, så kan det få konsekvenser for nordjysk fiskeri. - Man kan frygte en lang kamp med at få et nyt regelsæt på plads. Når vi alle er med i EU, så er det samme regelsæt, men hvis Storbritannien melder sig ud, så skal de til at lave et nyt, siger Jan Hansen, der er formand for Danmarks Fiskeriforenings Kreds Nord. Jan Hansen fortæller, at en stor del af industrifiskeriet foregår i britisk farvand. Ifølge Jan Hansen kommer cirka en tredjedel af omsætningen fra fiskeri i britisk farvand, så derfor kan resultatet af torsdagens folkeafstemning i Storbritannien have betydning for fiskeindustrien i Nordjylland.
Det kan få konsekvenser for de nordjyske fiskere, hvis Storbritannien melder sig ud af EU.